Na temelju članka 44. Statuta Općine Sveti Ivan Žabno („Službeni glasnik Koprivničko – križevačke županije“ broj 10/13. i 2/18), a u vezi sa člankom 34. Zakona o fiskalnoj odgovornosti („Narodne novine“ broj 95/19) općinski načelnik Općine Sveti Ivan Žabno 30. siječnja 2020 donio je

**PROCEDURU**

**izdavanja i obračunavanja putnih naloga**

Članak 1.

Procedurom izdavanja i obračunavanja putnih naloga (u daljnjem tekstu: Procedura) propisuje se način i postupak izdavanja, te obračun putnih naloga za službeni put dužnosnika Općine Sveti Ivan Žabno, kao i pročelnika, službenika i namještenika Jedinstvenog upravnog odjela Općine Sveti Ivan Žabno.

Članak 2.

Izrazi koji se koriste u ovoj Proceduri za osobe u muškom rodu, upotrijebljeni su neutralno i odnose se na muške i ženske osobe.

Članak 3.

Način i postupak izdavanja , te obračun naloga za službeni put (u daljnjem tekstu: putni nalog) utvrđuje se kako slijedi:

|  |  |  |  |  |
| --- | --- | --- | --- | --- |
| **Redni****broj** | **AKTIVNOST** | **ODGOVORNA OSOBA** | **DOKUMENT** | **ROK** |
| **1.** | Prijedlog/zahtjeva za upućivanje dužnosnika/zaposlenika JUO na službeni put | Općinski načelnik Općine Sveti Ivan Žabno ili osoba koju općinski načelnik ovlasti/ Pročelnik JUO | Zahtjev za službeni put uz navođenje opravdanosti službenog puta, zatim poziv, prijavnica ili program i sl. | Tijekom tekućegodine |
| **2.** | Razmatranje zahtjeva za službeni put | Općinski načelnik Općine Sveti Ivan Žabno ili osoba koju općinski načelnik ovlasti | Ukoliko je zahtjev za službeni put opravdan i u skladu s proračunom Općine Sveti Ivan Žabno daje se naredba za izdavanje putnog naloga. | Danom zaprimanja prijedloga |
| **3.** | Izdavanje putnog naloga | referent – komunalni redar,zamjenik općinskog načelnika,općinski načelnik | Putni nalog potpisuje Općinski načelnik Općine Sveti Ivan Žabno a isti se obvezno upisuje u Knjigu putnih naloga. | 1 dan prije službenog putovanja |
| **4.** | Obračun putnog naloga | Dužnosnik/ zaposlenik JUO Općine Sveti Ivan Žabno | 1. Popunjava dijelove putnog naloga ( ime i prezime osobe, svrha putovanja datum i vrijeme polaska na službeni put, datum i vrijeme dolaska sa sl. putovanja , registarske oznake,početno i završno stanje brojila i sl.).2. Prilaže dokumentaciju potrebnu za obračun troškova putovanja (karte prijevoznika, račun za cestarinu i parkiralište i sl.).3. Daje pisano izvješće o rezultatima službenog puta.4. Obračunava troškove prema priloženoj dokumentaciji.5. Ovjerava putni nalog svojim potpisom.6. Prosljeđuje obračunati putni nalog s prilozima uz zahtjev za isplatu zamjeniku općinskog načelnika.Loko vožnja- troškovi korištenja privatnog automobila u službene svrhe. Nastali troškovi priznaju se na temelju evidencije o korištenju privatnog automobila u službene svrhe u mjestu rada i/ ili do 30 kilometara od mjesta rada. Troškovi se obračunavaju u iznosu od 2,00 kune po prijeđenom kilometru, a evidencija se može voditi za cijeli mjesec pa se na kraju mjeseca zbroje svi troškovi loko vožnje za pojedinog djelatnika.Kako bi se vodila ispravna evidencija, ona treba sadržavati sljedeće podatke:1. Opće podatke o poslodavcu i radniku.
2. Marku automobila.
3. Registarsku oznaku vozila.
4. Početno i završno stanje brojila.
5. Relaciju i svrhu puta te je uz evidenciju potrebno priložiti i račune za stvarno nastale troškove (npr. računi za parking).
 | U roku 3 dana od povratka sa službenog puta |
| **5.** | Isplata putnog naloga | zamjenik općinskog načelnika | 1.provodi formalnu i matematičku provjeru obračunatog putnog naloga.2.Obračunati putni nalog daje općinskom načelniku Općine Sveti Ivan Žabno na potpis.3.Isplaćuje troškove po putnom nalogu u gotovini dužnosniku/ zaposleniku JUO koji je bio na službenom putu. 4. Likvidira putni nalog.5. Evidentira isplatu u računovodstvenom sustavu. | Krajem mjeseca na koji se odnosi. |

Članak 4.

Ova Procedura stupa na snagu s danom donošenja i bit će objavljena na web stranici Općine Sveti Ivan Žabno ([www.osiz.hr](http://www.osiz.hr) ).

OPĆINSKI NAČELNIK OPĆINE SVETI IVAN ŽABNO

KLASA: 400-01/20-01/01
URBROJ: 2137/19-01/1-20-1
Sveti Ivan Žabno, 30. siječnja 2020.

 OPĆINSKI NAČELNIK:

 Nenad Bošnjak